Sofija Tarasova

Sofija Tarasova (; g. 2001 m. kovo 31 d. Kijeve) – ukrainiečių dainininkė ir aktorė. 2013 metais Sofija atstovavo Ukrainai vaikų „Eurovizijos“ dainų konkurse su daina „We Are One“.

Biografija 

Sofija Tarasova gimė 2001 m. kovo 31 d. Ukrainos sostinėje Kijeve.

Sofija nuo ketverių metų mokosi Kijeve esančiame Vaikų meno akademijos muzikos skyriuje. Mergina turi daugybę gabumų: ji ne tik puikiai dainuoja, šoka, bet ir piešia. Sofija atliko pagrindinius vaidmenis miuzikluose „Sniego karalienė“, „Chunga-Changa“ ir kt.

2013 m. 6-ajame Tarptautiniame pop atlikėjų konkurse „New Wave Junior“ užėmė pirmą vietą. 2012 m. konkursuose „The Voice of Ukraine Junior“ ir 2013 m. „Eurovision Music Academy“ dainininkė pelnė prizines vietas.

2012 m. dalyvavo atrankoje į 2012 m. vaikų „Euroviziją“, tačiau su daina „Zhityeviy Pazl“ liko aštuntoje pozicijoje ir atstovauti šaliai negalėjo. Kitais metais, pabandžius dar kartą, jaunoji atlikėja užėmė pirmą vietą bei turėjo galimybę pasirodyti 2013 m. vaikų „Eurovizijos“ konkurse. Renginyje, vykusiame Kijeve 2013 m. lapkričio 30 d., Sofija su 121 tašku užėmė antrąją vietą, nusileidusi tik nugalėtojai Gaia Cauchi iš Maltos.

Diskografija

Singlai 
 2012: Zhityeviy Pazl
 2013: We Are One
 2013: Zminyty Vse
 2013: Bryunetki Krasche
 2014: Ver' mne
 2014: ''Happy End

Nuorodos 

 Daina We Are One

|-

Ukrainos atlikėjai
Ukrainos atstovai vaikų Eurovizijos dainų konkurse
2013 m. vaikų Eurovizijos dainų konkurso dalyviai